สควิดเกม เล่นลุ้นตาย ฤดูกาลที่ 2

ฤดูกาลที่สองของซีรีส์โทรทัศน์แนวระทึกขวัญเอาชีวิตรอดในโลกดิสโทเปียเกาหลีใต้ในชื่อ สควิดเกม เล่นลุ้นตาย ได้ผลิตและทำการตลาดในชื่อว่า สควิดเกม เล่นลุ้นตาย 2, ซีรีส์เรื่องนี้สร้างโดยฮวัง ดง-ฮย็อก นักเขียนและโปรดิวเซอร์รายการโทรทัศน์ชาวเกาหลี ซึ่งออกฉายทางเน็ตฟลิกซ์ เมื่อวันที่ 26 ธันวาคม ค.ศ. 2024
ซีรีส์ฤดูกาลนี้นำแสดงโดยอี ช็อง-แจ, อี บย็อง-ฮ็อน, วี ฮา-จุน, อิม ซี-วัน, คัง ฮา-นึล, ลี จิน-วุก, พัก ซ็อง-ฮุน, ยาง ดง-กึน, โช ยู-รี, คัง แอ-ชิม, 이서환, และพัก กยู-ย็อง เรื่องราวเกิดขึ้นสามปีหลังจากฤดูกาลแรก โดยมุ่งเน้นไปช่วงชีวิตของซ็อง กี-ฮุน หลังจากชนะเกมสควิดเกม เขาจึงล้มเลิกที่จะเดินทางไปสหรัฐอเมริกาและกลับมาเล่นเกมอีกครั้งด้วยปณิธานใหม่ เขาดำดิ่งลงไปในเกมเอาตัวรอดลึกลับนี้อีกครั้ง โดยต้องแลกมากับชีวิตและความตายอีกครั้งหนึ่ง โดยมีผู้ร่วมเล่นใหม่มารวมตัวกันเพื่อคว้ารางวัลรวม 45,600 ล้านวอน (31.1 ล้านเหรียญสหรัฐ) เนื้อเรื่องเสริมของฤดูกาลนี้ คือ ฮวัง จุน-โฮ ตำรวจผู้พยายามตามหากี-ฮุนพร้อมกับเหล่าทหารรับจ้างที่ร่วมตามหา
ซีรีส์ฤดูกาลนี้ได้รับคำวิจารณ์เชิงบวกจากนักวิจารณ์ ฤดูกาลที่สามและฤดูกาลสุดท้ายได้รับการยืนยันว่าจะออกฉายภายในปี ค.ศ. 2025 โดยถ่ายทำต่อเนื่องร่วมกับฤดูกาลที่สอง

**รายละเอียดตอน**

**นักแสดง**

**นักแสดงหลัก**
 อี ช็อง-แจ รับบทเป็น ซ็อง กี-ฮุน (성기훈, 성기훈.ogg, 456)- อี บย็อง-ฮ็อน รับบทเป็น ฮวัง อิน-โฮ, เดอะฟรอนต์แมน (황인호, hwaŋinho)- อิม ซี-วัน รับบทเป็น อี มย็อง-กี (이명기, 333)- 이서환 รับบทเป็น พัก จ็อง-แบ (박정배, 390)- คัง ฮา-นึล รับบทเป็น คัง แด-โฮ (강대호, 388)- วี ฮา-จุน รับบทเป็น ฮวัง จุน-โฮ (황준호, hwaŋdʑunho)- พัก กยู-ย็อง รับบทเป็น คัง โน-อึล (강노을)- ลี จิน-วุก รับบทเป็น พัก กย็อง-ซุก (박경석, 246)- พัก ซ็อง-ฮุน รับบทเป็น โช ฮย็อน-จู (조현주, 120)- ยาง ดง-กึน รับบทเป็น พัก ย็อง-ชิค (박용식, 007)- คัง แอ-ชิม รับบทเป็น จาง กึง-จา (장금자, 149)- โช ยู-รี รับบทเป็น คิม จุน-ฮี (김준희, 222)

**นักแสดงรอง**
 พัก ฮี-ซุน รับบทเป็น เจ้าหน้าที่สวมหน้ากาก- คิม บย็อง-ช็อล รับบทเป็น สแควร์- อี ซัง-จุน รับบทเป็น ผู้จัดการพิงค์การ์ด- จ็อน ซ็อก-โฮ รับบทเป็น ชเว วู-ซ็อก- ชเว ซึง-ฮย็อน รับบทเป็น ชเว ซู-บ็อง "ธานอส" (최수봉, 230)- 채국희 รับบทเป็น ซอน-นย็อง (선녀, 044) - ลี เดวิด รับบทเป็น พัก มิน-ซู (박민수, 125)- รอ แจ-ว็อน รับบทเป็น นัม-กยู (남규, 124)- ว็อน จี-อัน รับบทเป็น เซ-มิ (세미, 380)- 송영창 รับบทเป็น อิม จ็อง-แด (임정대, 100)- คิม ซี-อึน รับบทเป็น คิม ย็อง-มี (김영미, 095)- ออ ดัล-ซู รับบทเป็น กัปตันเรือ "พัก"

**นักแสดงรับเชิญ**
 กง ยู รับบทเป็น ผู้จัดหาคนเล่นเกม- พัก ฮเย-จิน รับบทเป็น มารดาของซัง-วู- พัก ซี-วัน รับบทเป็น คัง-ช็อล, น้องชายของคัง แซ-บย็อก- ซ็อง โด-ฮย็อน รับบทเป็น ทหารรับจ้าง "คิม"- 김법래 รับบทเป็น มิสเตอร์คิม- 송지우 รับบทเป็น คัง มี-นา (196)

**การตลาด**
ในช่วงเน็ตฟลิกซ์อีเวนต์วีคในเดือนกันยายน ค.ศ. 2024 มีการเผยแพร่โปสเตอร์และตัวอย่างสำหรับซีรีส์ฤดูกาลนี้
เมื่อวันที่ 19 ธันวาคม ค.ศ. 2024 งานสังสรรค์เรฟปาร์ตี้ของซีรีส์ฤดูกาลนี้จัดขึ้นในลอนดอน ไอบาย ลานอส สตรีมเมอร์ผู้มีชื่อเสียงได้จัดสควิดเกมแบบของตัวเองร่วมกับเคเอฟซี นักข่าวชาวฟิลิปปินส์เข้าร่วมงานโปรโมตของซีรีส์ฤดูกาลสามวันและได้สัมภาษณ์อี ช็อง-แจอีกด้วย
ส่วนที่ประเทศไทยได้ทำการตลาดด้วยการนำเสนอตุ๊กตายองฮี (โกโกวา) ขนาดใหญ่ที่สุดในโลกล่องเรือผ่านแม่น้ำเจ้าพระยา

**อ้างอิง**
ฤดูกาลที่ 2
หมวดหมู่:ละครโทรทัศน์เกาหลีใต้
หมวดหมู่:รายการโทรทัศน์ที่มีฉากบนเกาะสมมติ
หมวดหมู่:เกมความตายในบันเทิงคดี
หมวดหมู่:ผลงานต้นฉบับของเน็ตฟลิกซ์
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:ละครโทรทัศน์ของเน็ตฟลิกซ์